
Anexă la HCL nr. _________ / __________________
Metodologia de evaluare a nevoilor comunității

în vederea organizării serviciilor sociale pentru persoanele vârstnice din orașul Măcin

Art.1. Prezenta metodologie de evaluare a nevoilor comunității în vederea organizării serviciilor sociale pentru persoanele vârstnice din orașul Măcin, are în vedere următoarele acte normative: 

1. atribuțiile Direcției de Asistență Socială Măcin prevăzute la art. 112, alin. (2), lit. g) și alin. (3), lit. d) din Legea asistenței sociale nr. 292/2011, cu modificările și completările ulterioare și în HCL nr. 13/28.02.2019 privind înființarea Direcției de Asistență Socială Măcin ca instituție publică cu personalitate juridică; 

2. funcția Direcției de Asistență Socială Măcin de realizare a diagnozei sociale la nivelul Unității Administrativ-Teritoriale a orașului Măcin, prin evaluarea nevoilor sociale ale comunității, realizarea de sondaje și anchete sociale, valorificarea potențialului comunității în vederea prevenirii și depistării precoce a situațiilor de neglijare, abuz, abandon, violență, a cazurilor de risc de excluziune socială, etc., prevăzută în regulamentele-cadru de organizare și funcționare ale serviciilor publice de asistență socială, aprobate prin Hotărârea Guvernului nr. 797/2017, cu modificările și completările ulterioare; 

3. obligația Direcției de Asistență Socială Măcin de a organiza sesiuni de consultări cu reprezentanți ai organizațiilor beneficiarilor și ai furnizorilor de servicii sociale în scopul fundamentării strategiei de dezvoltare a serviciilor sociale și a planului anual de acțiune, prevăzută la art. 6 alin. (1), lit. c) din anexele 1-3 la HG nr. 797/2017; 

4. prevederile art. 5, alin. (3) din anexele 1-3 la regulamentele-cadru de organizare și funcționare ale serviciilor publice de asistență socială, aprobate prin Hotărârea Guvernului nr. 797/2017, conform cărora, elaborarea planului anual de acțiune se fundamentează prin realizarea unei analize privind numărul și categoriile de beneficiari, serviciile sociale existente și cele propuse spre a fi înființate, resursele materiale, financiare și umane disponibile pentru asigurarea furnizării serviciilor respective, cu respectarea planului de implementare a strategiei județene de dezvoltare a serviciilor sociale prevăzut la art. 4, alin. (1), în funcție de resursele disponibile și cu respectarea celui mai eficient raport cost/beneficiu; 

5. prevederile art. 4, alin. (2) - (3) din anexele 1-3 la regulamentele-cadru de organizare și funcționare ale serviciilor publice de asistență socială, aprobate prin Hotărârea Guvernului nr. 797/2017, conform cărora, elaborarea strategiei de dezvoltare a serviciilor sociale se fundamentează în principal pe informații colectate de Direcția de Asistență Socială Măcin în exercitarea atribuțiilor de identificare a familiilor și persoanele aflate în dificultate, precum și a cauzelor care au generat situațiile de risc de excluziune socială; Documentul de fundamentare a strategiei, conține cel puțin următoarele informații:
a). caracteristici teritoriale ale unității administrativ-teritoriale;
b). nivelul de dezvoltare socioeconomică și culturală a regiunii;
c). indicatori demografici cum ar fi: structura populației, după vârstă, sex, ocupație, speranța de viață la naștere, speranța de viață sănătoasă la 65 de ani, soldul migrației, etc.;
d). tipurile de situații de dificultate, vulnerabilitate, dependență sau risc social, etc., precum și estimarea numărului de beneficiari;
e). tipurile de servicii sociale care ar putea răspunde nevoilor beneficiarilor identificați și argumentația alegerii acestora. 

6. măsura 1.3.8 din Planul de implementare a strategiei naționale privind îngrijirea de lungă durată și îmbătrânirea activă pentru perioada 2023 – 2030, aprobată prin Hotărârea Guvernului nr. 1492/2022, referitor la implementarea de către SPAS/DAS a instrumentelor standardizate de evaluare a nevoilor de servicii de ÎLD (îngrijire de lungă durată) și realizare a diagnozei sociale, monitorizarea și evaluarea procesului de implementare; 

7. obligația Direcției de Asistență Socială Măcin de a utiliza o metodologie de estimare a nevoilor de servicii sociale pentru persoane vârstnice în comunitate și de identificare a cazurilor, prevăzută în Ordinul ministrului muncii și solidarității sociale nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice; 

8. prevederile art. 13, alin. (5) din Legea nr. 17/2000 privind asistența socială a persoanelor vârstnice, republicată, cu modificările și completările ulterioare, conform cărora, pentru aplicarea prevederilor alin. (1) și (2), autoritățile administrației publice locale au obligația să prevadă în bugetul local sumele necesare, fundamentate pe baza estimărilor realizate de serviciul public de asistență socială pe baza datelor colectate din anchetele sociale, în care se consemnează datele de identificare ale îngrijitorilor informali și sprijinul acordat de aceștia; 

9. prevederile art. 21, alin. (1), lit. b) din Legea nr. 17/2000, conform cărora, în vederea atingerii obiectivelor prevăzute în Strategia națională privind îngrijirea de lungă durată și îmbătrânire activă pentru perioada 2023 – 2030, aprobată prin HG nr. 1492/2022, finanțarea de la bugetul de stat a serviciilor sociale pentru persoanele vârstnice este condiționată de îndeplinirea unor indicatori de performanță, printre care și respectarea prevederilor art. 12, alin. (2) în ceea ce privește planificarea înființării și organizării serviciilor sociale și utilizarea unei metodologii de evaluare a nevoilor comunității, cu respectarea metodologiei-cadru reglementată la nivel național; 

10. prevederile art. 30-34 din Legea nr. 17/2000, republicată cu modificările ulterioare; 

11. prevederile art. 27^1, alin. (3) din Legea nr. 196/2016 privind venitul minim de incluziune, cu modificările și completările ulterioare, conform cărora, solicitantul dreptului la venit minim de incluziune se înregistrează, din oficiu, ca solicitant de servicii sociale.
Art. 2 Scopul utilizării metodologiei
Scopul aprobării și utilizării prezentei metodologii este acela de a asigura organizarea și acordarea serviciilor sociale pentru persoanele vârstnice, precum și planificarea dezvoltării acestora în funcție de nevoile identificate ale persoanelor vârstnice care au domiciliul/reședința pe raza orașului Măcin.

Art.3 Rezultatele implementării metodologiei
Prin aplicarea prezentei metodologii, Direcția de Asistență Socială Măcin în colaborare cu AJPIS Tulcea, Casa Județeană de Pensii Tulcea, actorii locali din comunitate, obține cel puțin următoarele rezultate: 

1. estimarea anuală a numărului persoanelor vârstnice dependente care au domiciliu/reședința pe raza orașului Măcin și care necesită sprijin pentru activitățile de bază ale vieții zilnice (ABVZ); 

2. estimarea numărului persoanelor vârstnice care au domiciliu/reședința pe raza orașului Măcin și care nu primesc ajutor pentru îndeplinirea activităților instrumentale ale vieții zilnice (AIVZ) din partea îngrijitorilor la domiciliu, îngrijitorilor informali și voluntari; 

3. indicatorii de eficiență cost/beneficiu; 

4. lista nominală a persoanelor vârstnice la risc și a nevoilor specifice de sprijin prin servicii și beneficii de asistență socială; 

5. estimarea numărului de îngrijitori la domiciliu și îngrijitori informali ai persoanelor vârstnice din comunitate care necesită sprijin. 

Art. 4 Etapele metodologiei de evaluare a nevoilor comunității în vederea organizării serviciilor sociale pentru persoanele vârstnice
Pentru estimarea statistică sau identificarea nominală a persoanelor vârstnice care necesită sprijin pentru activitățile de bază și instrumentale ale vieții zilnice și care nu se află în evidența socială/nu sunt înscrise în registrul național unic al beneficiarilor de servicii sociale, prezenta metodologie prevede parcurgerea, de către Direcția de Asistență Socială Măcin, a etapelor enumerate mai jos, precum și utilizarea de instrumente de lucru, după cum urmează:
	Nr. crt.
	Etapa
	Cererea de acordare servicii sociale
	Instrumente de lucru utilizate
	Tip registru

	1.
	Identificare persoană vârstnică la risc
	NU
	Fișă de identificare persoană vârstnică la risc
	Registrul persoanelor la risc

	2.
	Evaluare inițială
	DA
	Fișă de evaluare inițială
	Registrul persoanelor vârstnice cu nevoi de îngrijire de lungă durată

	3.
	Evaluare complexă
	DA
	Fișă de evaluare socio-medicală
	Registrul beneficiarilor de servicii sociale


Etapa 1: Identificarea persoanei vârstnice la risc

În cadrul activității de asigurare a pachetului minim de asistență socială, Direcția de Asistență Socială Măcin poate identifica o persoană vârstnică la risc prin cel puțin una din următoarele căi:
a). cererea persoanei vârstnice/reprezentanților legali ai acesteia depusă la sediul Direcției de Asistență Socială Măcin pentru acordare de servicii sociale sau acordarea de beneficii sociale;
b). informarea primită de la un alt FSS public/privat cu privire la:

· încheierea unui contract de servicii sociale pentru prestarea unor servicii sociale persoanei vârstnice;
· suspendarea acordării serviciilor pe perioadă determinată;
· încetarea acordării serviciilor;

· referirea din partea unui alt serviciu social public sau a unei organizații private;
c). autosesizarea Direcției de Asistență Socială Măcin;
d). sesizarea din partea îngrijitorilor la domiciliu/îngrijitorilor informali/terțe persoane.
Persoanele cu atribuții în implementarea managementului de caz (MC) în serviciile sociale destinate persoanelor vârstnice, desemnate prin Dispoziția directorului executiv al Direcției de Asistență Socială Măcin, vor completa la domiciliul persoanei vârstnice Fișa de identificare a persoanei vârstnice la risc, document anexat la prezenta metodologie.
Dacă un singur indicator din Fișa de identificare persoană vârstnică la risc, este completat cu DA, persoana vârstnică va fi clasificată ca fiind persoană la risc/cu nevoi potențiale de sprijin/îngrijire și înregistrată în Registrul persoanelor vârstnice la risc.
Registrul persoanelor vârstnice la risc constituie o bază de date care cuprinde lista nominală a persoanelor vârstnice cu nevoi potențiale de sprijin/îngrijire și este utilă pentru:
a). estimarea nevoilor de sprijin ale persoanelor vârstnice din orașul Măcin, privitor la numărul, procentul și profilul persoanelor vârstnice la risc;
b). organizarea activităților Direcției de Asistență Socială Măcin în relație cu furnizarea și gestionarea serviciilor de lungă durată la nivelul orașului Măcin.
Registrul persoanelor vârstnice la risc trebuie completat în format Excel sau un format similar (ex: LibreOffice Calc, Google sheets, etc.), pentru a permite interoperabilizarea datelor deținute cu alte baze de date.
Registrul persoanelor vârstnice la risc conține informațiile obținute din toate Fișele de identificare persoana vârstnică la risc completate pentru persoane vârstnice cu domiciliul pe raza orașului Măcin.
Registrul persoanelor vârstnice la risc este gestionat de către Direcția de Asistență Socială Măcin, prin Compartimentul Persoane vârstnice și trebuie actualizat lunar, folosind datele privind decesele, schimbările de domiciliu, fișe noi completate în luna respectivă, etc.
În registru, indicatorii de risc sunt așezați pe coloane, iar persoanele vârstnice la risc, din lista nominală, pe linii.
Pentru fiecare persoană vârstnică, pe lângă valorile indicatorilor, sunt consemnate și data completării Fișei și concluzia Fișei de identificare persoana vârstnică la risc care arată pașii ce trebuie întreprinși de către Direcția de Asistență Socială Măcin în continuare - dacă evaluarea trebuie sau nu continuată și, dacă da, cine și când urmează să o completeze.
Pentru înscrierea persoanei vârstnice în Registrul persoanelor vârstnice la risc este necesar acordul persoanei, în conformitate cu Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.
Perioada de stocare a datelor despre persoana vârstnică la risc este stabilită cu respectarea principiului proporționalității. Spre exemplu, dacă a fost identificată o soluție stabilă pentru asigurarea îngrijirii – spre ex., contract de servicii sociale pe perioadă nedeterminată, datele despre persoana vârstnică, sunt șterse din Registrul persoanelor vârstnice la risc.

Etapa 2: Evaluarea inițială a persoanei vârstnice la risc
În funcție de rezultatul datelor consemnate în Fișa de identificare persoană vârstnică la risc se va continua sau nu, evaluarea vârstnicului, prin completarea Fișei de evaluare inițială - document anexat la prezenta metodologie.
În situația în care a fost înregistrată deja o cerere de acordare de asistență socială de către persoana vârstnică/susținătorul sau aparținătorul acesteia, se completează direct Fișa de evaluare inițială.
Rezultatele evaluării inițiale se vor consemna în Registrul persoanelor vârstnice cu nevoi de îngrijire de lungă durată.
Registrul persoanelor vârstnice cu nevoi de îngrijire de lungă durată include persoanele vârstnice la risc pentru care s-a întocmit și fișa de evaluare inițială, dar pentru care nu este elaborat un Plan de îngrijire și asistență (PIA), nu este semnat contractul de servicii sociale și, prin urmare, încă nu sunt aflate în evidența serviciilor sociale.
Registrul conține informații din Fișa de evaluare inițială, al cărei model este prevăzut în anexa nr. 1 la standardele minime de calitate privind managementul de caz în serviciile sociale acordate persoanelor vârstnice, aprobate prin Ordinul ministrului muncii și solidarității sociale nr. 2489/2023.
Pentru înscrierea persoanei vârstnice în Registrul persoanelor vârstnice cu nevoi de îngrijire de lungă durată este necesar acordul persoanei, în conformitate cu Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

Etapa 3: Evaluarea complexă a persoanei vârstnice la risc
Această etapă presupune realizarea evaluării complexe a nevoilor persoanelor vârstnice pentru care, la evaluarea inițială s-a apreciat că este necesară furnizarea de servicii sociale specializate.
Pentru realizarea evaluării, se utilizează Fișa de evaluare socio-medicală (Fișa geriatrică) - document anexat la prezenta metodologie.
Persoanele vârstnice astfel evaluate și încadrate în grade de dependență pentru care au fost elaborate PIA și s-au semnat contracte de furnizare servicii sociale, sunt evidențiate în Registrul beneficiarilor de servicii sociale.
Registrul beneficiarilor de servicii sociale conține aceleași informații ca precedentele registre, este structurat pe tipuri de servicii acordate și sunt consemnate inclusiv informații despre FSS cu care s-au încheiat contracte de furnizare servicii sociale, și Responsabilii de caz desemnați (RC).
Din comparația datelor din Registrul persoanelor vârstnice cu nevoi de îngrijire de lungă durată și Registrul beneficiarilor de servicii sociale, rezultă nevoia de servicii sociale, fie că este vorba de eventuale liste de așteptare, fie că sunt necesare servicii sociale noi.
Art. 5 Surse de date utilizate pentru evaluarea nevoilor comunității
Principalele surse de date pentru evaluarea nevoilor comunității o reprezintă: 
1. bazele de date/registre ale Direcției de Asistență Socială Măcin constituite în cadrul realizării atribuțiilor prevăzute de legislația în vigoare, cum ar fi: 

a). Registrul beneficiarilor de măsuri de asistență socială, sistemul informatic pentru domeniul asistenței sociale în care se prelucrează cererile, declarațiile și documentele depuse în vederea acordării venitului minim de incluziune, Registrul beneficiarilor de servicii comunitare integrate pentru combaterea sărăciei și excluziunii sociale; 

b). Registrul unic al beneficiarilor de servicii sociale; 

c). Registrul îngrijitorilor informali, prevăzut la art. 2 din Ordinul ministrului muncii și solidarității sociale nr. 955/2023, cu modificările și completările ulterioare; 

d). datele colectate din anchetele sociale realizate în conformitate cu prevederile art. 13 alin. (5) din Legea nr. 17/2000; 

e). etc. 

2. baze de date deținute de alte servicii publice de interes local/național, SPAS-uri/DAS/uri/DGASPC-uri, Institutul național de statistică, EUROSTAT, etc., cum ar fi: 

a). datele deținute de autoritatea tutelară cu privire la actele juridice translative de proprietate având ca obiect bunuri proprii ale persoanei vârstnice, în scopul întreținerii și îngrijirii acesteia, în conformitate cu prevederile art. 31 din Legea nr. 17/2000 privind asistența socială a persoanelor vârstnice, republicată; 

b). Registrul contractelor de închiriere a locuințelor sociale/de necesitate sau de sprijin, etc.; 

c). date deținute de asistența medicală comunitară (Compartiment AMC) – informații privind vârstnicii vulnerabili, care locuiesc singuri și izolați, în conformitate cu prevederile OUG nr. 18/2017 privind asistența medicală comunitară, aprobată cu modificări și completări prin Legea nr. 180/2017, cu modificările și completările ulterioare; 

d). populația pe grupe de vârstă, sex, județe și localități publicată de Institutul Național de Statistică, accesibilă pe http://statistici.insse.ro:8077/tempo-online/ ;
e) date publicate de EUROSTAT colectate prin Ancheta asupra veniturilor și condițiilor de viață (EU-SILC) sau prin Sondajul European de interviu asupra sănătății (EHIS), precum: Populația cu limitări de lungă durată auto-percepute în activitățile obișnuite din cauza problemelor de sănătate, populația cu dificultăți în realizarea activităților vieții cotidiene; datele sunt accesibile de pe platforma https://ec.europa.eu/ eurostat/ data/database; 

3. studii de fundamentare care au stat la baza elaborării strategiilor locale/județe/naționale cum ar fi: îngrijire de lungă durată și îmbătrânire activă, incluziune socială, persoane fără adăpost, dezvoltare comunitară, dezvoltare servicii sociale, etc., spre exemplu: 

a). Raport privind maparea persoanelor vârstnice estimate cu nevoi de îngrijire de lungă durată, accesibil la adresa:

https://mmuncii.ro/j33/images/Documente/MMPS/Rapoarte_si_studii_MMPS/DPSS/20220928_raport-mapare-persoane-varstnice.pdf 

b). Studiu de fundamentare pentru elaborarea Strategiei de îngrijire pe termen lung 2023-2030, accesibil la adresa: 

https://mmuncii.ro/j33/images/Documente/MMPS/Rapoarte_si_studii_MMPS/DPSS/2022_Studiu_de_fundamentare_pentru_elaborarea_Strategiei_ILDIA_2023-2030_RO.pdf 

4. analize/studii de fundamentare care au stat la baza aprobării altor documente de politică publică la nivel local/județean, cum ar fi: programul de acțiuni comunitare pentru combaterea sărăciei și excluziunii sociale, planul județean de incluziune socială etc.; 

5. sondaje și anchete sociale realizate cu acest scop, în conformitate cu prevederile art. 112, alin. (2) lit. g) din Legea asistenței sociale nr. 292/2011, cu modificările și completările ulterioare; 

6. procese-verbale/rezultate ale întâlnirilor organizate cu reprezentanți ai organizațiilor neguverna-mentale reprezentative ale persoanelor vârstnice, organizațiilor de pensionari, furnizori de servicii sociale etc., în conformitate cu prevederile art. 93, alin. (2), art. 112, alin. (3) lit. a) și b) din Legea asistenței sociale nr. 292/2011; 

7. date deținute de Comisia Județeană de Incluziune Socială (CJIS Tulcea), în conformitate cu art. 11 alin. (1), lit. m) din HG nr. 1217/2006, cu modificările și completările ulterioare; 

8. date primite de la Consiliul Județean - pensionari și persoane vârstnice, în conformitate cu prevederile art. 22, alin. (3) din Legea nr. 16/2000 privind organizarea și funcționarea Consiliului Național al Organizațiilor de Pensionari și al Persoanelor Vârstnice, republicată; 

9. date primite de la Comitetele Consultative de Dialog Civic pentru problemele persoanelor vârstnice, constituite în cadrul prefecturilor în conformitate cu prevederile Hotărârea Guvernului nr. 499/2004. 
Art. 6 Recomandări
Datele existente în cele trei registre, Registrul persoanelor vârstnice la risc, Registrul persoanelor vârstnice cu nevoi de îngrijire de lungă durată și Registrul beneficiarilor de servicii sociale, vor fi coroborate și analizate cu alte date din surse disponibile pentru o mai mare acuratețe a estimării nevoilor de sprijin ale persoanelor vârstnice din orașul Măcin.
Pentru a evita suprapunerile de evidență și obținerea unei estimări cât mai realiste, din numărul de persoane înregistrate în Registrul persoanelor vârstnice la risc se scade numărul celor înscrise în Registrul Național Unic al Beneficiarilor de Servicii Sociale.
Din comparația datelor din Registrul persoanelor vârstnice cu nevoi de îngrijire de lungă durată și Registrul beneficiarilor de servicii sociale, rezultă nevoia de servicii sociale, fie că este vorba de liste de așteptare, fie că sunt necesare servicii sociale noi pentru satisfacerea nevoilor identificate.
Pentru aceasta este necesară și corelarea cu prevederile Capitolul I – Administrarea, înființarea și finanțarea serviciilor sociale din Planul anual de acțiune privind serviciile sociale administrate și finanțate din bugetul unității administrativ-teritoriale elaborat în baza dispozițiilor Ordonanței nr. 1086 din 2018.

